
O pojavi novih varijanti virusa SARS-CoV-2 i prilagodbi cjepiva 
protiv bolesti COVID-19 


"_/z iskustva s virusom gripe znamo da proces prilagodbe virusa nikada ne 
prestaje. Omikron varijanta još je jedan podsjetnik na važnost ubrzanja 
provedbe cijepljenja da se zaustavi daljnje širenje i mutacije SARS-CoV-2. 

" Od iznimne je važnosti da sve osobe cijepljene protiv COVID-19 prime i treću, 
tzv. booster dozu cjepiva a oni koji još nisu cijepljeni trebaju čim prije doći na 
cijepljenje. 

"_ mRNA cjepiva koriste se već više godina i smatraju se sigurnim formatom 
cjepiva. 


Nova varijanta SARS-CoV-2, Omikron, ima oko 60 mutacija, s 32 mutacije samo 
na proteinu šiljka. Za razliku od omirkona Delta varijanta ima ukupno 30 
mutacija. Veći broj mutacija u varijanti Omikron može značiti da jelakše prenosiv 
i/ili bolji u izbjegavanju imunološke zaštite. lako je ovaj velik broj mutacija u 
varijanti Omikron iznenađujući, pojava još jedne varijante SARS-CoV-2 nije 
neočekivana. 


Kroz prirodnu selekciju, slučajne mutacije akumuliraju se u bilo kojem virusu. 
Ovaj proces seubrzavau RNA virusima, uključujući SARS-CoV-2.Dakle, ako ikada 
skup mutacija nekoj varijanti pruži prednostu preživljavanjuu odnosu na njezine 
prethodnike, varijanta će nadmašiti sve ostale postojeće varijante virusa. 


Jedno od mogućih objašnjenja za pojavu virusnih varijanti s višestrukim 
mutacijama je produljena infekcija kod pacijenta čiji je imunološki sustav 
narušen/suprimiran —to je situacija koja može dovesti do brze evolucije virusa. 
Istraživači su pretpostavili da su neke od ranijih varijanti SARS-CoV-2, kaoštoje 
alfa varijanta, mogle potjecati od necijepljenog zaraženog pacijenta kod kojeg je 
infekcija bila produljena i za više tjedana upravo zbog narušenog imunološkog 
sustava. 


Omikron varijanta ima neke mutacije zajedničke s Delta varijantom, ali posjeduje 
i druge posvedrugačije mutacije. Pretpostavimo da jukombinacijasvih mutacija 
čini ili prenosivijom ili uspješnijom u imunološkoj evaziji od Delta varijante. U 


tom slučaju ova bi varijanta mogla zavladati epidemiološkom COVID-19 kartom 
svijeta. Međutim, moguće je i da bi neobično velik broj mutacija mogao biti 
štetan za virus i učiniti ga nestabilnim. 


Iziskustvas virusom gripeznamo da proces prilagodbe virusanikada ne prestaje. 
Niže stope cijepljenjameđu mnogim zemljama znače da još uvijek postojimnogo 
osjetljivih domaćina za virus i da će on nastaviti kružitii mutirati sve dok se ima 
gdje širiti. Pojava Omikron varijante još je jedan podsjetnik na važnost ubrzanja 
provedbe cijepljenja kako bi se zaustavilo daljnje širenjei mutacije SARS-CoV-2. 
Dapače, od iznimne je važnosti da sve osobe cijepljene protiv COVID-19 prime i 
treću, tzv. booster dozu cjepiva a oni koji još nisu cijepljeni trebaju se čim prije 
odazvati i doći na cijepljenje. 


Glavno je pitanje je li se virus dovoljno promijenio da ga antitijela stvorena 
originalnim cjepivom više ne mogu prepoznati i pružati zaštitu od te nove 
varijante. Koronavirusi koriste šiljaste proteine da se vežu na ACE-2 receptore 
na površini ljudskih stanica i inficiraju ih. Sva mRNA cjepiva protiv COVID-19 
djeluju tako da daju upute u obliku mRNA koje usmjeravaju stanice da naprave 
bezopasnu verziju šiljastog proteina. Ovaj šiljasti protein zatim potiče ljudsko 
tijelo da proizvodi antitijela. Ako je osoba bila izložena koronavirusu, ta se 
antitijela vežu na šiljasti protein koronavirusa i tako ometaju njegovu 
sposobnost da inficira stanice te osobe. 


Omikron varijanta sadrži novi uzorak mutacija na svom šiljastom proteinu. Ove 
promjene mogle bi poremetiti sposobnostnekih, ali vjerojatno ne svih, antitijela 
induciranih trenutnim cjepivima da se vežu na šiljasti protein. Ako se to dogodi, 
cjepiva bi mogla biti manje učinkovita u sprječavanju zaražavanja i prenošenju 
varijante Omikron. 


Postojeća mRNA cjepiva, poput onih koje proizvode Modernaili Pfizer, kodiraju 
za šiljak protein iz izvornog soja koronavirusa. Protein šiljka tvori izbočine na 
vanjskoj strani virusa SARS-CoV-2 i pomaže virusu da uđe u stanicu. U novom ili 
ažuriranom cjepivu, upute za mRNA bi kodirale protein šiljka za Omikron. 


Zamjenom genetskog koda za stvaranje proteina šiljka za ovaj iz ove nove 
varijante, novim bi se cjepivom potaknulo stvaranjeantitijela koja se učinkovitije 
vežu za Omikron i koja ga učinkovitije sprječavaju da inficira stanice. 


Da bi se napravilo ažurirano mRNA cjepivo, potrebna su dva sastojka: genetski 
slijed šiljastog proteina iz nove varijante i DNK predložak koji bi se koristio za 


izgradnju mRNA. Potrebno je samo tri dana za generiranje koda potrebnog za 
izradu novog mRNA cjepiva. Potom bi trebalo oko tjedan dana da se proizvedu 
dovoljne doze mRNA cjepiva za testiranje u laboratoriju i još šest tjedana za 
izvođenje pretkliničkih testova kako bi se utvrdilo da novo cjepivo funkcionira 
kako treba. 


Dakle, u roku od 52 dana, znanstvenici bi mogli imati ažurirano mRNA cjepivo 
spremno za početak proizvodnje doza za kliničko ispitivanje na ljudima. To bi 
ispitivanje vjerojatno zahtijevalo još najmanje nekoliko tjedana za ukupno oko 
100 dana za ažuriranje i testiranje novog cjepiva. 


Dok to ispitivanje traje, proizvođači bi paralelno mogli početi prilagođavati svoj 
trenutni proces na izradu novog cjepiva. U idealnom slučaju, nakon dovršetka 
kliničkog ispitivanja i ako cjepivo dobije odobrenje, proizvodnja novog cjepiva bi 
mogla odmah početi. 


Trenutno nije definirano koliko bi kliničkih podataka bilo potrebno za dobivanje 
odobrenja za prilagođeno/ažurirano cjepivo protiv COVID-19. Međutim, svi 
sastojci bi bili isti u novom cjepivu kao što su i u postojećem. Jedina razlika bi 
bila nekoliko redaka genetskog koda koji bi promijenili oblik šiljastog proteina. 
Sa sigurnosne perspektive, ažurirano/prilagođeno cjepivo u biti je identično s 
već testiranim cjepivima. Zbog ovih sličnosti, kliničko testiranje možda neće 
trebati biti tako opsežno kao ono što je bilo potrebno za prvu generaciju cjepiva 
protiv COVID-19. 


U najmanjuruku, klinička ispitivanja za ažurirana/prilagođena cjepiva vjerojatno 
bi zahtijevala sigurnosne provjere i potvrdu da to novo cjepivo inducira razine 
antitijela na razini odgovora izvornog cjepiva na izvorne sojeve. Ako bi to bilo 
moguće, onda bi istraživači uključilisamo stotine, a ne desetke tisuća ljudi, kako 
bi dobili potrebne kliničke podatke. 


Tvrdnje kako kod mRNA cjepiva postoji mogućnost da se mRNA ,ugradi“ u 
ljudskigenom pomoću postojećih mehanizama u našim stanicama, kojiuključuju 
proteine kod kojih je zabilježena aktivnost reverzne transkripcije, odnosno 
prepisivanja mRNA u DNA koja se potom može ,ugraditi“u DNA u jezgri stanice, 
su insinuacije za koje u literaturi nema nikakvih relevantnih dokaza. Isto vrijedi i 
za tvrdnje kako su mRNA cjepiva namjerno dizajnirana kako bi mRNA iz cjepiva 
izbjegla sve zaštitne mehanizme naše stanice te izazvala pojavu zloćudnih i 
nasljednih bolesti. Tu je važno napomenuti da se sigurnostmRNA cjepiva ispituje 
već godinama te da su zahtjevi za sigurnost suvremenih profilaktičkih cjepiva 


iznimno strogi. Budući da proces proizvodnje mRNA ne zahtijeva toksične 
kemikalije ili stanične kulture koje bi mogle biti kontaminirane, proizvodnja 
MRNA izbjegava uobičajene rizike povezane s drugim cjepivima koja sadržavaju 
žive viruse, virusne vektore, inaktivirane viruse i dijelove proteina virusa. 


Kod osoba koje su cijepljene mRNA cjepivima, čak i kada bi postojali teoretski 
rizici infekcije ili integracije vektora u DNK stanice domaćina, oni ne izazivaju 
zabrinutost te se, slijedom svega navedenog, mRNA cjepiva smatraju sigurnim 
formatom cjepiva pa čak i lijekova budućnosti. 


Korištenje mRNA tehnologije otvara široke mogućnosti za prevenciju ali i 
lječenje raznih bolesti. U svakom slučaju, uz mRNA tehnologiju imamo 
potencijal za prevenciju bolesti — što unaprjeđuje ljudsko zdravlje i podiže 
kvalitetu života svih ljudi diljem svijeta. 


Važno je napomenuti da je jedna od prethodnih varijanti, B.1.351, iz listopada 
2020. bila otporna na tada aktualna cjepiva te se smatralo potrebnim prilagoditi 
postojećamRNA cjepiva. Proizvođačisubrzoodgovorilina potencijalnu prijetnju 
tako štosu razviliažuriranomRNAcjepivokoje odgovaratojvarijantii provedena 
se klinička ispitivanja kako bi novo cjepivo bilo testirano. Na sreću, ova varijanta 
nije postala dominantna, ali da jest, proizvođači cjepiva bili bi spremni učiniti 
dostupnim i to ažurirano cjepivo. 


Vrlo je vjerojatno da varijanta Omikron nije posljednja koja će nas zabrinjavati i 
moguće je da će se pojaviti još varijanti SARS-CoV-2. 


Kako se SARS-CoV-2 nastavlja širiti među ljudima, prirodna selekcija i prilagodba 
rezultirat će nastankom više varijanti koje bi vjerojatno mogle biti prenosivije od 
Delte. Akose pokaže potreba da Omikron, ili bilokoja buduća varijanta, zahtijeva 
novo cjepivo, proizvođači su već izvršili ,generalne probe“ i očekuje se da su 
spremni odgovoriti na izazov. 


Konačno, još uvijek postoji značajan broj ljudi koji su pod visokim rizikom od 
COVID-19, uključujući djecu. Ukupno je do prosinca 2021. godine potpuno 
cijepljeno samo 0,6% djece mlađe od 15 godina, te 19,92% osobaod 15 do 19 
godina. Do danas je prijavljeno 61.947 slučajeva bolesti COVID-19 kod djece 
mlađe od 15 godina te 39.036 slučajeva bolesti COVID-19 ukupno kod osoba u 
dobi 15 do 19 godina. Te dvije populacije čine 16 % od ukupno zabilježenih 
slučajeva u Hrvatskoj. Najbolji način na koji se može zaštititi djecu i druge 
necijepljene članove vašeg kućanstva je da se cijepe i da svi nose maske u 
zatvorenim javnim prostorima. 


Cjepiva ostaju najbolja zaštita od svih sojeva novog koronavirusa. Međutim, 
nošenje maski za lice ili medicinskih maski, fizički razmak među osobama, 
izbjegavanje gužve i redovito provjetravanje unutarnjih prostora daju dodatnu 
zaštitu od infekcije i smanjuju rizik od nenamjernog širenja virusa. 


